lflage/wiki-talks huggingface dataset:
Беседа:Закаляване

message: Попаднах на това тук недоразумение, понеже ми беше интересно да науча как "закаляването" се съотнася с концепциите в англоезичната литература по въпроса, и бях силно и неприятно изненадан.  Статията е безобразно заблудена и заблуждаваща, и демонстрира липса на познания по фундаментални въпроси -- като например разликата между твърдост и якост, връзката помежду им, и връзката им с процесите при топлинна обработка.  Статията демонстрира и некомпетентност от най-общ характер, най-вече в следното незабравимо изречение:
 При бързорежещите метали дори се използва волфрам, за да увеличи кинетичната бариера и да придаде илюзията, че материалът е бил охладен по-бързо отколкото реално е бил.
Леонардо със сигурност би се завъртял в гроба, ако знаеше какви дивотии се пишат от негово име.--Предният неподписан коментар е направен от анонимен потребител с адрес 92.247.118.230 (беседа) 19:48, 11 ноември 2016‎
replies: text: --Vodnokon4e (беседа) 13:57, 13 ноември 2016 (UTC)

message: Колеги, пренаписах цялата статия, защото съществуващата беше обида както към металознанието, така и към българския език. Надявам се сега да е добре. Glagoli (беседа) 16:50, 11 декември 2017 (UTC)
thread_title:  Пренаписах статията
Беседа:Автономно изолиращо средство за дихателна защита

message: Автор на статията е колегата AlexChirkin от руското Вики. Той ми изпрати текста (пооправен машинен превод) с молба да го редактирам и оформя. Мисля, че се получи.--Zhoxy (беседа) 16:04, 12 ноември 2016 (UTC)
thread_title:  За авторството
Беседа:Джена (певица)

message: Моля освободете кода, за да може да се редактира.--Предният неподписан коментар е направен от  Z O (приноси • беседа) 13:06, 13 ноември 2016‎
replies: text: Засега не, тъй като се вкарва прекалено много несвързана с обекта на статията информация, за която има вече създадени статии.--Vodnokon4e (беседа) 12:20, 13 ноември 2016 (UTC)
 
Въведох източници към последният период,тези дни ще въведа и към другите. Моля не блокирайте отново страницата, понеже после се събира много информация за въвеждане, а тази която е въведена трябва значително да се филтрира.--Предният неподписан коментар е направен от анонимен потребител с адрес 84.54.151.25 (беседа) 12:27, 27 декември 2016

text: Статиите не се защитават поради лични прищявки, а защото не се спазват изискванията за писане на статия и начините на добавяне на информация в Уикипедия. Както и на всякаква информация--Vodnokon4e (беседа) 11:51, 27 декември 2016 (UTC)
Обещавам, че ще оправя вида на страницата и информацията, имам един въпрос относно таблицата с наградите - кое трябва да бъде премахнато? Или просто да разделя номинираните от спечелените. Много благодаря за коректността и бързият отговор!
--Предният неподписан коментар е направен от анонимен потребител с адрес 84.54.151.25 (беседа) 
Направих си регистрация, за да мога поддържам тази страница! Оправих донякъде хаоса, който цареше. След няколко часа ще добавя съответните източници, казвам го, за да не го изтриете, поради липса на достоверност. Утре ще довърша всичко и страницата ще придобие вид.--Предният неподписан коментар е направен от Dzhena edit (приноси • беседа)  21:10, 27 декември 2016‎
Страницата е редактирана значително, вмъкнати са снимки, които са направени лично. След всеки абзац има източник, отговарящ на информацията. Раздела с наградите също е изчистен и са вмъкнати източници. Сега ако смятате моля премахнете шаблоните, които сте сложили в страницата. Благодаря !
--Предният неподписан коментар е направен от Dzhena edit (приноси • беседа)

message: Здравейте, някой би ли махнал информацията в първото изречение, че Джена е сменила името си и също така информацията за Джино Бианкалана?--Предният неподписан коментар е направен от Ddimitrov9407 (приноси • беседа)  22:30, 25 април 2019‎ (проверка)
replies: text: За тези неща има посочени някакви източници. --Спас Колев (беседа) 13:20, 30 април 2019 (UTC)
thread_title:  Редактиране на ифнормация.
Беседа:Чинар

message: Ако платан е гръцката форма, чинар турската, а яблан българската - защо не яблан? --Мико (беседа) 13:33, 13 ноември 2016 (UTC)
replies: text: Диалектизъм с ограничено разпространение? (Аз за пръв път го чувам сега.) --Спас Колев (беседа) 12:18, 15 ноември 2016 (UTC)
replies: text: :А, ОК. То и между другите две нема установеност - в шаблона пишем чинарови, в таблицата с видовете ту чинар, ту платан, в източника отдолу чинарови, но в него пише платанови.--Мико (беседа) 16:11, 15 ноември 2016 (UTC)
thread_title:  Яблан
Беседа:Бизнес интелиджънс

message: Моля посочете източник на български за този превод на термина (бизнес интелигентност)--Ket (беседа) 15:20, 16 ноември 2016 (UTC)
replies: text: Намерих няколко споменавания като бизнес интелигентност, има го и като транскрипция на английския термин, но най-често се споменава директно на английски без транскрипция, при това като че се предпочита съкращението BI. Засега премествам към Бизнес интелиджънс като нещо междинно--Ket (беседа) 11:59, 17 ноември 2016 (UTC)
thread_title:  Името 

message: "Бизнес интелиджънс" не е име на град или фирма, та да го пишем на кирилица. Или го преведете на български (съмнявам се да има такъв термин) или си го оставете както си е. Вижте как е на руски примерно, "бизнес интелидженс" звучи направо като подигравка, като излязло от текст на Замунда банана бенд изглежда. Craig72 (беседа)
replies: text: :Точно защото няма (засега) превод на български се транскрибира на кирилица английският термин. Иначе трябва да пишем на латиница хиляди непреводими думи, като например server и т.н. ad nauseam. Вижте и тук: https://it.dir.bg/digitalno-obrazovanie/profesiite-na-badeshteto-kam-kakvo-da-nasochim-detsata-si  Xakepxakep (беседа) 06:59, 22 май 2020 (UTC)
thread_title:  Отново кирилица 

message: Съдейки по специализирани речници (Lingvo), "бизнес интелиджънс" не е "бизнес разузнаване". Цитирам:
business intelligence (BI)
1) бизнес-аналитика; система анализа деловых данных; средства бизнес-аналитики классификация и анализ данных, собираемых при ведении бизнеса, чтобы на их основе принимать более эффективные бизнес-решения и добиваться конкурентных преимуществ See: analytic database e-business intelligence mobile business intelligence
2) бизнес-разведка промышленная, деловая, конкурентная разведка; Один из методов получения информации о конкурентах, новых технологиях и решениях и т.д. Syn: competitive intelligence See: benchmarking
Край на цитата
Тук има още преводи на руски: https://www.multitran.com/m.exe?l1=1&l2=2&s=Business+intelligence
В статиите на английски, немски, руски и японски (виж ми потребителската страница) никъде не става дума за разузнаване. Немският термин "Geschäftsanalytik" отговаря на руския "бизнес-аналитика". Странно е, че в рускоезичната Википедия няма опит за превод. На японски с катакана е транскрибиран английският термин: ビジネスインテリジェンス (звучи нещо като биджинесуинтеридженсу поради особеностите на японската фонетика). На китайски (опростен) е преведено като "търговски" (商业) "интелект" (智能). Не трия засега "бизнес разузнаване", докато не проверя дали не е (почти) същия случай като "силициевата" и "силиконовата" долина, за която се водиха епични терминологични битки. Xakepxakep (беседа) 06:53, 22 май 2020 (UTC)
thread_title:  Бизнес интелиджънс vs. бизнес разузнаване
Беседа:VGA конектор

message: Включването на „адаптер“ в името е объркващо, не трябва ли да е „Видео конектор“--Ket (беседа) 11:25, 25 ноември 2016 (UTC)
replies: text: --Ket (беседа) 15:05, 1 декември 2016 (UTC)
thread_title:  Името
Беседа:Списък на актьори, озвучени многократно от Димитър Иванчев

message: :  на Уикипедия беседа:Значимост (хора)#Значимост на гласови актьори. — Luchesar • Б/П 18:12, 2 декември 2016 (UTC)
thread_title: Имаме нужда от страници като тази
Беседа:Струга

message: През 1915г. в град Струга, в хода на войната против Сърбия за освобождение на Македония българските войници сътворяват боен подвиг. Тук на 26-29 ноември 1915 г. шепа храбреци разбиват два сръбски полка, въоръжени до зъби. В кървавия бой e довел до освобождението на древния български град Струга - родно място на възрожденците братя Миладинови.
В битката участват бойците от 23-ти пехотен Шипченски полк. Въпреки жестокия обстрел от страна на сърбите укрили се в къщите на града, българските инжeнери успяват да построят от дъски и греди мост през реката, по който минават щурмовите групи.
На 28.XI.1915 г. 34 храбреци успяват да минат моста и да завържат бой със сърбите на отсрещния бряг. След кръвопролитен бой, по-жесток от Айвазбаба при Одрин през 1913 г. Струга е освободена окончателно на 29 ноември 1915 г. към 2.00ч. сутринта.
Имената на загиналите герои в боевете за освобождаването на Струга и
при преминаването на р. Черни Дрин :
От 14-та рота на 23-ти пехотен Шипченски полк:
1. Редник Никола Иванов Христов – с. Горско Изворово, Казанлъшко
2. Редник Иван Стойнов Петков – с. Голямо Дряново, казанлъшко
3. Редник Георги Тенев Тонев – с. Енина, Казанлъшко
4. Редник Стефан Стоянов Тихов – с. Средногорово, Казанлъшко
5. Редник Георги Петков Иванов – Казанлък
6. Редник Георги Стойков Коев – с. Видин, Казанлъшко
7. Редник Иван Беров Беров – с. Овощник, Казанлъшко
8. Редник Марин Денев Капрастоянов – с. Козирог, Габровско
9. Редник Колю Петков Колев – с. Велковци, Габровско
10. Редник Христо Иванов Стойков – Габрово
11. Редник Георги Христов Козарев – с. Търничени, Казанлъшко
12. Ефрейтор Иван Христов Дочев – с. Поповци, Габровско
От картечната рота:
1. Старши подофицер Иван Дойчев Влайков - Казанлък
2. Ефрейтор Пею Христов Пеев - Казанлък;
Героите са били погребани заедно с убития през 1917г. капитан Христо Бърдаров в двора на църквата Св. Георги в град Струга. Днес тези гробища са заличени от сръбските варвари и техните ученици бюрманските сърбомани, нарекли се македонци.
thread_title:  Информация без източник
Беседа:Кристиан Танев

message: Добър ден, български уикипедианци! Искам да попитам сигурно ли е че в тази страница всичко е истина? Нямам никакви лични чувства към авторът/ите. Преди време имах една страница за друг български ютюбър, какъвто е и Кристиян. В тази страница е написано че въпросната личност е във връзка с Дарина Йотова, но как може да се докаже това, тъй като не е даден конкретен източник на тази информация. А в собствената си Facebook страница Кристиан е посочил че е необвързан. Друга тема: Както един от вашите модератори е казал: "Коментар: BeckMega, прочетете У:ЗХ и по-конкретно точка 1. Критерии за значимост на хора. Няма нужда да го четете няколко пъти. Достатъчно е само веднъж и след това да си зададете въпроса на кои от десетте критерия отговаря въпросният човек. Аз не виждам нито един такъв критерий. Това е и посочената причина за изтриване. " Като моята страница беше изтрита заради цитатът по горе, защо на тази страница никой модератор не е обърнал внимание. Не искам да съм груб, но защо трябва някоя от страниците с подобно съдържание(ютюбърството) да е изтрита, а друга- не!? --BeckMega (беседа) 17:26, 27 ноември 2016 (UTC)
replies: text: Може би защото редакторите в Уикипедия (тук няма модератори) са доброволци и отделят от свободното си време. Никой не може да поставя задачи на другите редактори кое трябва и как да се прави. Не се учудвайте, че нешо не е направено в момента - рано или късно ще бъде направено и ще има нови неща за правене. Уикипедия не стои на едно място. Обикновено един предлага нещо, друг коментира или направо предприема нужното за подобряване. Така и Вие може да предложите статията за каквото е необходимо според Вашата преценка, с нужните шаблони - дали за обработка, дали за триене, дали за разширяване или просто да извършите действието (само за триенето Ви трябват права на администратор, които се гласуват и дават от уикиобщността). Друг ще мине и ще погледне и може и да го направи, ако има свободно време. Никой не е на заплата тук. Поздрави и бъдете смел. Дори и да допуснете грешка - тя може да бъде поправена и коментирана. Всеки от нас е грешил и продължава да греши. Идеята е, че като са много хора и грешките се свеждат до минимум. --Vodnokon4e (беседа) 17:44, 27 ноември 2016 (UTC)
thread_title:  Как се разбира че всичко написано в тази статия е истина
Беседа:Сиалкот

message: Това не трябва ли да е Сиалкот - на примера на италиански, май само християнство прави изключение по спомени. --Алиса Селезньова (беседа) 09:59, 28 ноември 2016 (UTC)
replies: text: Доста се чудех, защото съществуваха препратки към двата града тук. И тъй като в момента не разполагам с никаква литература, може би Потребител:Nk би ударил едно рамо? --ShockD (беседа) 10:43, 29 ноември 2016 (UTC)
replies: text: : Не мога да помогна тук. --Спас Колев (беседа) 11:20, 29 ноември 2016 (UTC)
thread_title:  Сиалкот?
Беседа:Обел

message: Ако съборът е на 8 септември - църквата очевидно е Рождество Богородично, а не Успение Богородично - в ЕПК може и да са се объркали? --Мико (беседа) 10:45, 30 ноември 2016 (UTC)
thread_title:  Име на църквата 

message: „...за да се избегне объркване със съседното санданско село Елешница“ препратката е към селото в Разлога, но има и Елешница/Беласица (преименувано по същото време) в Петричко - във всеки случай не е санданско. Не го пипам, защото е цитиран източник - може там да е по-ясно. --Спас Колев (беседа) 14:07, 23 април 2023 (UTC)
replies: text: Лешница (област Благоевград). -- Мико (беседа) 14:23, 23 април 2023 (UTC)
thread_title:  Елешница
Беседа:Магарешки атентати

message: Кое Конаре е било околийски център? --Мико (беседа) 06:10, 2 декември 2016 (UTC)

message: Снимките на Тодор Александров в тази статия и в Щипско клане бяха добавени по време на инициативата Уикипедия- БД Архив. Не виждам защо са сменени с трета, която вече е използвана в други статии. Поздрави, Litev (беседа) 07:17, 5 декември 2016 (UTC)
replies: text: Защото снимката е от 20-те години, което не би било чак толкова голем проблем, ако не беха специфичните ханаспарухки. На тази снимка Тодор е на годините си. Това с инициативата не виждам какво общо има. --Мико (беседа) 07:27, 5 декември 2016 (UTC)
thread_title:  Подмяна на снимки
Беседа:Вашингтонски монумент

message: Паметникът се казва The Washington Monument, защото е в чест на човека Вашингтон, а не защото се намира в град Вашингтон. Затова мисля, че би трябвало да се превежда като "Монументът на Вашингтон" - както е и на останалите езици, които виждам на Уикипедия, или поне на тези, в които разликата е ясна.--95.42.29.86 17:40, 2 декември 2016 (UTC)
replies: text: Да - напълно сте прав - или Монумент на Вашингтон или Вашингтонов монумент. Аз лично предпочитам второто принципно. --Мико (беседа) 17:45, 2 декември 2016 (UTC)
replies: text: : Не бих се съгласил. Построен е в чест на Вашингтон, но нито го изобразява, нито той го е построил. Така, че си е на града. --Rumensz (беседа) 18:24, 2 декември 2016 (UTC)
thread_title: "Вашингтонският момумент" или "Монументът на Вашингтон"?
Беседа:Филип Боков

message: :Премествам този текст в беседата, защото не е точен, а не ми се иска да влизам в спор в самата статия. 
replies: text: За вината - цитират текст на Илия Троянов, в който се цитира нещо, станало преди 25 години. Редно е да се посочи източникът (стенограма на Народното събрание? статия от това време?). Второ - това противоречие ли е или чувство за хумор? Ако трябва да се цитира, трябва да се намери какво точно е казал в НС, за да се разбере какъв е бил контекстът.

text: По втората тема - статията е за Филип Боков, а не за децата му, които загиват трагично. Veni Markovski | Вени Марковски (in Cyrillic) (беседа) 04:16, 3 декември 2016 (UTC)
replies: text: : Премествам още източници, посочени в статията от Jingiby, защото бърза проверка на стр. 76 в книгата на Сергей Герджиков показва, че там на цялата страница има таблица за "Нива на кризата на комунистическите режими". Нямаме спор, че Боков е направил такова изказване, но трябва да уточним кога и къде. Моите спомени са за Народното събрание, затова е добре да видим кога и в какъв контекст го е направил. Veni Markovski | Вени Марковски (in Cyrillic) (беседа) 12:41, 3 декември 2016 (UTC)

message: Филип Боков е известен с отговора си на въпроса за отговорността на БСП за репресиите по време на комунистическия режим. През 1991 г. в телевизионно интервю, запитан дали БСП носи вина за политическите репресии след 9 септември 1944, Филип Боков казва, че БСП би поела вината "само с мезетата" Защо е скандален изборът на Бокова за шеф на ЮНЕСКО.Хаос и ред след комунизма, Сергей Стоилов Герджиков, Университетско издателство "Св. Климент Охридски", 1998, ISBN	9548418088, стр. 76.Политическият дебат и преходът в България, Евгений Александров Дайнов, Фондация "Българска наука и култура", 2000, стр. 471.Teatŭr, spisanie za teatŭr i dramaturgii͡a, Volumes 51-52, Ministerstvo na prosvetata i kulturata, 1997, str. 36.
Дъщеря му адвокат Биляна Бокова се самоубива на 29-годишна възраст през 2003 г. Синът му Георги Боков е криминално проявен и има няколко присъди за кражба на автомобили. През 2001 г. катастрофира тежко с краден автомобил „Ауди“ край Мездра. Уличен е в побой над собствената си майка и в опит за подкупване на органи на реда, но обвинения не са повдигнати. Загива на 39-годишна възраст при автомобилна катастрофа, заедно със съпругата си Мария, на 16 август 2011 г.Синът на Филип Боков загина в катастрофа
thread_title: Противоречия
Беседа:Начална руска летопис

message: Това заглавие ми се струва неподходящо, далече от оригинала Повесть временных лет. Много по-точен превод (и близко до оригинала) е „Повест за (от)минали времена/години“. Някой срещал ли го е извън бг.Уикипедия и преди тази статия? --Elkost (беседа) 13:37, 3 декември 2016 (UTC)
replies: text: Със сигурност съм го взел отнякъде при създаването (архаизираното съгласуване на родовете не бих си го измислил в никакъв случай), но ми е трудно да си спомня точно откъде. По това време чоплех едно старо издание на това нещо. --Спас Колев (беседа) 08:01, 8 декември 2016 (UTC)
thread_title:  Заглавие
Беседа:Централен траурен парк (Пловдив)

message: Официалното име е Траурен парк „Централен“ (), а хората го наричат Централни гробища. Въпросът ми е – така ли да остане статията или да я преместим под някое от другите имена? GVF (беседа) 18:45, 6 декември 2016 (UTC)
thread_title:  Въпрос за името 

message: Гледам има шаблон, че няма източници. Като проверявам, през последната година аз съм единствения редактор, та да си кажа мнението. Добре, политиката на Уикипедия трябва да се спазва. Щом няма източници, който иска нека трие. Но няма да съм аз. Защото аз работя на това гробище. Всеки ден, пет дни седмично, съм там и знам, че написаното е вярно. Да, по правилата, това е оригинално изследване и няма място в Уикипедия. Уважавам правилата и ги спазвам. Но аз няма да изтрия.--GVF (беседа) 19:23, 17 ноември 2017 (UTC)
thread_title:  Източници 

message: Както е написана страницата излиза, че Арменското и Католическото гробища са част от ТП Централен. Обаче
# На заглавната страница на пловдивското ОП „Трарна дейност“ (http://www.traurna-plovdiv.com/) са дадени отделно.
# Фактическата картина е следната. (Не ми се търсят източници, виждам го с очите си, последно – миналата седмица.) Руското военно гробище и Британското военно гробище са гробни полета в ТП Централен. Арменското и Католическото гробища са извън него – имат си собствени огради и отделни входове всяко. Има дори улица, която ги отделя от ТП Централен. GVF (беседа) 22:15, 21 януари 2019 (UTC)
thread_title:  За Арменските и Католическите гробища
Беседа:Георгаки Чалъкоглу

message: Малко е странно баща му Стоян Чалъков, синът му Никола Чалъков, а той Георгаки Чалъкоолу. Доколкото разбирам всички са си имали по три форми - бг, тр и гр, защо не използваме човешката Георги Чалъков? --Алиса Селезньова (беседа) 18:07, 14 декември 2016 (UTC)
replies: text: Сега гледам един от специализираните източници  и е така, че даже и Стоянович. --Алиса Селезньова (беседа) 18:24, 14 декември 2016 (UTC)
В Енциклопедия България и в Голяма Енциклопедия България е Георги Чалъков, но е просто споменат в статия, озаглавена Чалъкови. --Мико (беседа) 05:53, 15 декември 2016 (UTC)

text: По-добре би било да се използва българската форма на името. Прегледах „Българската екзархия 1870 – 1879“ на Зина Маркова - познавач на периода. Тя най-често използва формата Г. Чалоглу. В мрежата Чалъкоглу почти не се среща.--Кочев (беседа) 08:09, 15 декември 2016 (UTC)
replies: text: : Фамилията има вариации и аз нямам претенции, но Георги ми се вижда излишна ребългаризация. --Спас Колев (беседа) 13:18, 19 декември 2016 (UTC)
thread_title:  Име 

message: Гледам, че в Стоян Чомаков е използвана същата снимка. По общи съображения грешката е по-скоро там, но дали можем да проверим? --Спас Колев (беседа) 13:19, 19 декември 2016 (UTC)
thread_title:  Снимка
Беседа:Шунка

message: Изглежда, че ще трябва да се доуточнят някои понятия. Цитирам: "В България под името шунка е наложена и представа за варенопресован колбас от свинско месо, което всъщност не е истинска шунка ...". Да, но не е само в България! В Италия си съществува от край време т.нар. "варена шунка" - продукт от осолен свински бут (цял), пресован и сварен под налягане, който се нарича "prosciutto cotto" и който се правеше и в България, до преди може би вече 30 години. Т.нар. "сурова шунка" - "prosciutto crudo" в Италия се различава по технологията на приготвяне, но не и по суровината - с други думи свинският бут си е повече или по-малко същия. Съвсем отделен въпрос е, че в България може да се продава продукт от смляно месо, което по външен вид да наподобява варена шунка. Dino Rediferro (беседа) 21:46, 15 декември 2016 (UTC)
thread_title:  Шунка или не
Беседа:Левга

message: Всъщност по-подходящ е шаблонът "Превод от английски и т.н.", тъй като основният източник е английската страница, тук-там с някоя заемка от италианската. Dino Rediferro (беседа) 16:51, 17 декември 2016 (UTC)
thread_title:  Шаблонът
Беседа:Комутационен панел

message: Комутаторно табло?--Ket (беседа) 20:17, 19 декември 2016 (UTC)
replies: text: Смених го засега на комутационен панел, за да бъде поне на български--Ket (беседа) 12:42, 10 март 2017 (UTC)
thread_title:  Името
Беседа:Терористичен акт в Берлин през 2016 г.

message: Според Уикипедия на немски статията се казва „Инцидент в Берлин“, а на английски – „Атака с камион в Берлин“. Бих подкрепил промяната на името ѝ към което и да е от двете. --Лорд Бъмбъри (беседа) 08:50, 20 декември 2016 (UTC)
replies: text: Междувременно според Ангела Меркел става въпрос за терористичен акт. --Лорд Бъмбъри (беседа) 12:24, 20 декември 2016 (UTC)
replies: text: : Премести я както сметнеш, че звучи по-правилно.--Rebelheartous (беседа) 13:15, 20 декември 2016 (UTC)
replies: text: :: Проблемът е, че не знам кое е най-добре, поради което повдигнах дискусията. --Лорд Бъмбъри (беседа) 14:08, 20 декември 2016 (UTC)
Аз като изпечен мърфист ще вметна нещо друго - не ли по-добре да е "Терористичен акт в Берлин от 19.12.2016"? Да не предизвикваме съдбата - до края на годината има още време! Dino Rediferro (беседа) 19:01, 20 декември 2016 (UTC)
Инцидент ми звучи като да не е станало нарочно. От двете предложения, „Атака с камион в Берлин“ е по-доброто заглавие, ако ще се мести. --Arise13 (беседа) 13:11, 22 декември 2016 (UTC)
thread_title:  Име на статията